o
Vieraanani on tänään Horst Tegler Saksasta.
Horst toimii pastorina Saksassa. Hän tulee Alsdorfin alueelta.
Tervetuloa TV7-kanavalle.
On mukava olla täällä. Kiitos.
On hienoa saada vieraaksi pastori Saksasta.
Suomen ja Saksan taloudelliset suhteet ovat läheiset.
Maantieteellisesti maamme sijaitsevat lähekkäin.
Saksa ja Suomi ovat vahvoja talousmaita.
Nokia on vahva tekijä. Saksan taloudella menee hyvin.
Saksa on maailman 5. suurin talousmahti.
Oletkin sanonut, että älyllinen insinöörimieli -
estää Jumalan voiman ilmenemistä monen elämässä.
Keskustelemme kohta siitä, -
miten Jumalan viisaus saadaan järjen tasolta sydämen tasolle, -
jotta Jumala voi puhua ihmisten sydämille.
Kerro sitä ennen hieman itsestäsi.
Olen syntynyt vuonna 1961.
Tulen tyypillisestä saksalaisesta perheestä.
Sodan jälkeen Saksassa koettiin suuria muutoksia.
Perheidenkin piti muuttua.
Vanhempani asuivat Itä-Saksassa, DDR:ssä.
Venäläiset halusivat luoda DDR:stä kommunistivaltion.
Isä oli erikoistunut metsänhoitoon.
Hän työskenteli valtion virassa.
Hän ei voinut hyväksyä vallan väärinkäytön ilmapiiriä.
Vanhempani lähtivät pakoon kodistaan Itä-Saksan koillisosasta.
He muuttivat vieraaseen ympäristöön Länsi-Saksaan.
Heidän oli aloitettava alusta.
He muuttivat Aacheniin, läntiseen Saksaan.
Kasvoin Saksassa, -
mutta koin hyvin vahvasti ulkopuolisuutta.
Länsisaksalaiset eivät hyväksyneet sitä, -
että Itä-Saksasta tulvi pakolaisia.
Elettiin 1950-lukua. He pelkäsivät työpaikkojensa puolesta.
Pakolaisvirta aiheutti hallitsemattomuuden tuntua.
Lapsuudenkodissani koettiin pelkoa tulevaisuudesta.
Isä menetti sodan myötä ammatti- ja työtodistuksia.
Hänen täytyi aloittaa tavallisena työläisenä.
Siinä hieman taustaani.
Kasvoit siis pelon kanssa. - Niin.
Kasvoin perheessä, jossa elettiin menneisyydessä.
Vanhempieni elämän tragedia oli toinen maailmansota.
He kokivat sodan omakohtaisesti lapsina ja nuorina.
He näkivät sodan, pommitukset, verenvuodatuksen ja kuoleman.
En ymmärtänyt lapsena, millaista sota oli.
Vanhempani elivät menneessä.
He eivät päässeet irti menneisyyden traumasta.
Olisi tarvittu sielunhoitoa ja aikaa parantua.
Pohdin 30 - 40-vuotiaana, että olen syntynyt Länsi-Saksassa, -
mutta missä ovat juureni.
Kodissa oli vallalla perinteiset roolimallit.
Pojan piti olla vahva.
Rakkaus ymmärrettiin suorituksina, isän palvelemisena.
Mielenkiintoista. Et siis kasvanut kristityssä kodissa.
Kodissasi oli pelon ja juurettomuuden ilmapiiri.
Eikö olekin ihanaa, että Jumala on tehnyt meistä lapsia perheeseensä?
Maailman ihmiset ovat kuin orpoja, -
ennen kuin opimme tuntemaan Luojamme, Isämme, Herramme.
Miten sinusta tuli pastori?
Tie on ollut pitkä.
Käsittääkseni olit arvostettu johtaja liike-elämässä.
Neuvottelit miljoonasopimuksista.
Tienasit todella hyvin.
Millä tavalla siirryit liike-elämästä pastoriksi?
Kerron hyvin lyhyesti, sillä siihen voisi mennä tunteja.
Koska kodissani en kokenut käsinkosketeltavaa rakkautta, -
korostin tiedon ja tietämyksen merkitystä.
Etsin sydämessäni elämän tarkoitusta.
Lähdin kotoa 19-vuotiaana.
Ei ollut syytä jäädä kotiin, kun kukaan ei kaivannut.
Käytin kaiken aikani ja rahani tiedon hankkimiseen.
Panostin opiskeluun, ihmisten tapaamiseen ja politiikkaan.
Huomasin, että minun oli helppo omaksua tietoa.
Aloin soveltaa tietoa käytäntöön ja menin mukaan liike-elämään.
Asuimme Belgian rajan tuntumassa.
Ryhdyin antiikkikauppiaaksi.
Kävin Brysselissä ja Pariisissa ostamassa antiikkia.
Liiketoimeni menestyivät. En tiedä miksi.
Raha ei ollut ongelma.
Käytin kaikki rahani elämän tarkoituksen etsimiseen.
Hait lääkettä yksinäisyyteen liikemiehen elämästä.
Yritit täyttää kalenterisi erilaisilla riennoilla.
Milloin Jumala kutsui sinut?
28-vuotiaana huomasin, että olen saavuttanut kaiken.
Kaiken, mitä rahalla saa. - Aivan.
Minulla oli asunnot Aachenissa ja Brysselissä.
Minulla oli kansainvälisiä ystäviä.
Järjellä ja rahalla oli elämässäni ylivalta.
Ystäväpiirissäni oli eri alojen ammattilaisia.
Heidänkin vanhempansa olivat kokeneet sodan.
Ajattelimme, että meidän täytyy ostaa kaikki rahalla.
Minulla oli myös ongelmia naisten suhteen.
Olin niin sanottu naistenmies.
Aina kun suhde syveni niin, että nainen pyysi minua aviomieheksi -
tai kertoi unelmoivansa perhe-elämästä, -
minussa heräsi suuria pelkoja.
Menetin hallinnan. Ajattelin, että minun täytyy päättää suhde.
Katkaisit suhteen. - Juuri niin.
Minulla ei ollut perustaa.
En nähnyt itseäni isänä tai aviomiehenä, sitoutuneena.
Vanhempieni kautta elämääni tullut pelko hallitsi minua.
Minun oli vaikea käsitellä tunteita.
Peitin kaiken älyllisyyteen, matkusteluun, rahan tekemiseen.
Olet vieraillut monesti Suomessa. Tämä on tietääkseni 11. kerta.
Palaan vielä siihen, että katkaisin kaikki suhteet, kun ne syvenivät.
Koin sisimmässäni, etten pysty osoittamaan rakkautta.
Olin hyvin masentunut.
Otin vuoden irtioton.
Halusin saada selville, miksi olin niin yksinäinen ja pinnallinen.
Pidin välivuoden töistä. Jätin yritykseni muiden haltuun.
Menin syömään ravintolaan.
Ravintolassa oli nainen yksinään. Päädyin juttusille hänen kanssaan.
Nainen oli lähetystyöntekijä.
Nainen sanoi: "Hyvä herra, näytätte hyvältä ja ihanalta."
Ajattelin: "Jos nainen tietäisi asioiden todellisen laidan..."
Olit sisimmässäsi yksinäinen ja pelokas. - Totta.
Nainen arveli, että olen naimaton. Ihmettelin, mistä hän tiesi sen.
Nainen kysyi, voisiko hän laittaa minulle ruokaa, -
pestä pukuni ja palvella minua yhden päivän ajan.
Punnitsin mielessäni tuota vanhaa naista.
Ihmettelin, mitä oli tekeillä.
En voinut tehdä hänen kanssaan bisnestä.
Hän ei ollut minusta viehättävä seksuaalisessa mielessä.
Ajattelin, että naisella on jotakin... - Mitä sinulla ei ole.
Sanoin: "Sinussa on jotakin erikoista. Mitä se on?"
Nainen sanoi: "Uskon, että Jumala rakastaa sinua."
"Jumalalla on elämääsi varten suunnitelma. Hän auttaa sinua."
Järjellisesti ajattelin, että olipa mukava ilta.
Siitä lähtien Jumala alkoi vuodattaa rakkauttaan elämääni.
Puoli vuotta myöhemmin tämä sisar kutsui minut herätyskokoukseen.
Nainen oli puhujana kokouksessa.
Puin ylleni hienot vaatteet.
Odotin meneväni kirkkoon, jossa on savua ja pyhiä asioita.
Siellä olikin tuoleja, pöytä ja ihania ihmisiä.
Minut otettiin vastaan hyvin ystävällisesti ja rennosti -
halauksin ja tervehdyksin.
Saarnan aiheena oli Luuk. 15:n kertomus tuhlaajapojasta.
Nainen luki kohdan Raamatusta jae jakeelta.
Hän selitti jakeet ymmärtämyksensä mukaan.
Hän kertoi omia kokemuksiaan.
Ajattelin, että teksti kertoo omasta elämästäni.
Olit kuin tuhlaajapoika.
Tuntui, että sisimmässäni oli tulivuori, voima, tarve, -
mutten osannut pukea sitä sanoiksi.
Tiesin, että sisälläni on jotakin, mikä pyrkii ulos.
Sillä hetkellä en tiennyt, mitä ja miten.
Tajusin, että jotakin oli tapahtumassa.
Saarnan lopuksi nainen pyysi eteen niitä, -
jotka kokivat olevansa Jumalan puhuttelussa.
He halusivat keskustella ja rukoilla.
Sitten huomasin, että pukuni oli kyynelten kostuttama.
En ollut itkenyt 15 vuoteen.
Olin pyrkinyt selittämään kaiken järjellä.
Pyrit olemaan looginen.
Sinä päivänä koin, että olin täynnä kyyneleitä.
Huomasin, että sen täytyy olla jotakin hyvää minulle.
Minua oli odottamassa jotakin, joka auttoi minua.
Menin eteen.
Esittelimme itsemme.
Nainen kysyi nimeäni. Esittelin itseni Horst Tegleriksi.
Nainen esitteli itsensä Kareniksi.
Hän rukoili ja pyysi minuakin rukoilemaan.
Nainen käski pyytää, että Jeesus tulisi sydämeeni.
Hän kysyi: "Uskotko, että Jeesus tuli maailmaan" -
"ottamaan raskaat taakat pois harteiltasi?"
Sanoin: "Toivon niin koko sydämestäni."
Tarvitsin sitä kipeästi.
Sitten sanoin "Jeesus".
Se oli ensimmäinen kerta, kun sanoin tuon nimen ääneen.
Rukoilin: "Jeesus".
"Minulla on kaikkea."
"Olen 28-vuotias, mutta tunnen oloni 128-vuotiaaksi."
"Tule sisimpääni. Auta minua."
Ota pois tyhjyys. - Aivan.
Ja yksinäisyys.
Koin valtavaa lämpöä.
Sydämeni täyttyi lämmöllä, rauhalla ja vapaudella.
Mieleeni on painunut kuva tuosta illasta.
Lapsena tapasimme aina ravistella lunta kuusista.
Lumi tippui alas oksilta yhdessä rysäyksessä.
Minusta tuntui...
Taakat putosivat. - Voi Luoja.
Se oli elämäni toiseksi hienoin hetki syntymäni jälkeen.
Synnyit uudelleen. - Todellakin.
Se oli unohtumaton hetki.
Koin loputonta rakkautta ja onnea.
Ostin Raamatun, menin kotiin ja irtauduin kaikesta viikoksi.
Suljin puhelimen ja yhteydet ulkomaailmaan.
Aloin puhua jollekulle, jota en pysty näkemään.
Olin uusi luomus.
Ymmärsin, että tutustuin Jeesukseen.
Ylistys Jumalalle.
Se on hieno todistus siitä, miten liikemiehestä tuli pastori.
Olet käynyt Suomessa nyt 11 kertaa.
Saksalaiset ja suomalaiset korostavat älyllisyyttä.
Haluamme selittää kaiken järjellä.
Vastauksen täytyy löytyä tietosanakirjasta.
Muuten se ei sovi järkeemme.
Olet saarnannut siitä, miten Jumalan viisaus -
saadaan järjen tasolta sydämen tasolle, -
jotta Jumala puhuisi sydämellemme -
ja Pyhä Henki asuisi ja toimisi sydämessämme.
Kuten sanoit, meillä on samankaltaisia ongelmia.
Saksan ja Suomen historiassa taustalla on sota.
Olemme isättömiä. Isät olivat sodassa.
Suuret ikäluokat, meidän ikäiset ihmiset, -
tietävät paljon asioista, -
mutta heiltä puuttuu perheen rakkaus.
Kun ryhdyin profeetaksi ja pastoriksi, huomasin, -
että monet ottivat vastaan Sanan, mutta tarvitaan jotakin enemmän.
Läpimurto tapahtui poikani kautta.
Olin kotona. Puhuin, puhuin ja puhuin.
Poika sanoi: "Isä. Älä puhu. Kosketa minua."
Sanoin pojalle rakastavani ja arvostavani häntä.
Poika tuli syliini ja halasi minua.
Silloin ymmärsin, mitä Jumala puhuu.
Tieto ja ymmärtäminen on tärkeää, -
mutta todellinen kosketus on tulos ja täyttymys.
Silloin ymmärtää, että Jumala tuli lihaksi.
Olin havainnosta kiitollinen.
Haluan opettaa sitä Saksassa ja kansakunnissa.
Jumala on asettanut Suomen sydämelleni.
Olen käynyt täällä joka toinen kuukausi kirkoissa, kodeissa -
ja työpaikoilla.
Yritän luoda sellaista ilmapiiriä, että minäkin olen ihminen, -
jolla on vikansa.
Haluan myös opettaa.
Sitten koetan osoittaa rakkautta kosketuksen kautta.
Tämä on ollut avain Suomessa.
Ihmiset soittavat ja kirjoittavat kokousten jälkeen: -
"Tule uudelleen. Olet ollut siunaukseksi."
Autat näkemään rakkauden ja Jeesuksen todellisuuden.
Koetan osoittaa, että Sana tuli lihaksi ja Jumalaa voi koskettaa.
Meillä Suomessa ja Euroopassa puhutaan, -
ettei täällä tapahdu niin paljon ihmeitä kuin Afrikassa, -
kuten yliluonnollisia parantumisia ja Pyhän Hengen kosketusta.
Saksassa asuu yhteensä yli 80 milj. ihmistä.
Kulttuurissa ja tieteen saralla tapahtuu paljon.
Torjuvatko ihmiset sen, mitä ei pysty näkemään?
He koettavat pitää Jumalan loitolla elämästään.
Uskon, että tämä on kirous tai tulos siitä, -
että korostetaan järjen ylivaltaa.
Olemme viimeisen 60 vuoden ajan korostaneet järkeä.
Haluamme uskoa vain sen, minkä näemme.
Saksalaiset panostavat paljon tuotekehitykseen.
Haluamme tehdä kaiken hyvin älykkäästi.
Sen tähden olemme kadottaneet hengellisyyden.
Jumalaa ei voi lampun hengen tavoin sulkea pulloon -
ja tarkastella siten Hänen toimiaan.
Saksassa ja länsimaissa on kadotettu -
ihmissuhteiden kuihtumisen kautta yhteys maahan ja taivaaseen.
Afrikkalaiset ja muut etelä- maalaiset ovat perhekeskeisiä.
Heidän kulttuurissaan perhe syö yhdessä, halailee ja jakaa asioita.
He uskovat myös, että on olemassa henkimaailma.
He uskovat henkiin, puujumaliin ja eläinjumaliin.
Jos ihmiselle esittelee paremman, toimivamman Jumalan, -
hän valitsee paremman Jumalan.
Jos Jumala antaa rakkauden ja terveyden, -
ihminen valitsee paremman Jumalan, Kristuksen.
Meidän täytyy panostaa maihimme, -
jotta olisimme avoimia senkaltaisille saarnaajille, -
jotka julistavat, että Jumala voi koskettaa sydämiämme.
Länsimaissa me pelkäämme tunteiden osoittamista.
Jumala on tunne. Jumala ei ole järjen ylivaltaa.
Raamatussa puhutaan suhteista enemmän kuin mistään muusta.
Rakasta lähimmäistäsi niin kuin itseäsi.
Kohtele muita niin kuin toivot itseäsi kohdeltavan.
En malta olla kysymättä erästä asiaa. Tulet Saksasta.
Suomalaisista suurin osa, n. 80 %, kuuluu luterilaiseen kirkkoon.
Onko kirkkomme edelleen se, minkä Martti Luther aloitti, -
vai onko se maallistunut ja muuttunut?
Hyvä kysymys.
Viime viikolla ajattelin Lutheria ja hänen elämäntyötään.
Mietin, mitä Luther teki omana aikanaan.
Hän eli ja toimi yhteiskunnassaan ja sen perinteissä.
Jumala paljasti Lutherille asioita ylhäältä.
Martti Lutherissa syntyi halu kirjoittaa Raamattu saksaksi.
Tämä sai minut ajattelemaan Suomen olosuhteita.
Uskon, että Martti Luther sanoisi nyt: -
"Elin muutamia vuosisatoja sitten."
"Maksoin kovan hinnan Jumalan tahdon ilmoituksesta."
Martti Lutheria vainottiin. Hänet ymmärrettiin väärin.
Vanha järjestelmä ei halunnut avautua uusille asioille.
On mukava pysyä tutussa ja turvallisessa.
Martti Luther oli edelläkävijä.
Jos hän eläisi tänään, -
hän kehottaisi suomalaisia olemaan avoimia uusille marttiluthereille.
Olkaa avoimia nuorten sukupolven suuntaan -
ja uusien työkalujen, kuten netin, kännyköiden ja median suhteen.
Jumala ei ole vanha. Hän ei ole antiikkia.
Hän on eilen, tänään ja huomenna.
Evankeliumi leviää kaikkialle TV:n ja satelliittien välityksellä.
Voimme seurata kokouksia Afrikassa.
Meillä on tietoa, mutta se täytyy laittaa käytäntöön.
Raamatun mukaanhan usko ilman tekoja on kuollut.
Meillä on vielä hieman aikaa.
Haluaisin lopuksi pyytää sinulta rohkaisun sanaa isille.
Suomi, kuten koko Eurooppa, on isätön kansakunta.
On paljon avioeroja.
Monet harhailevat tuhlaajapojan tavoin, kuten itsekin kerroit.
Mikä on sanomasi isille tässä ajassa ja maailmassa?
Olen huomannut erään avainasian.
Me, minun sukupolveni miehet, peitämme oman itsemme.
Emme usko, että rakkaus voi tehdä elämästämme parempaa.
Emme usko rakkauteen.
Eihän ihminen voi kaivata sitä, mitä hänellä ei ole koskaan ollut.
Lapsissa ja nuorissa on vastaus. He ovat hyvin luonnollisia.
He ovat jäänmurtajia.
Isien on tultava lasten kaltaisiksi.
Heidän on murruttava ja asetuttava lasten tasolle.
Lapset eivät osaa kommunikoida järjellisellä tasolla.
He koskettavat, osoittavat ja luovat rakkauden ilmapiirin.
Olen oppinut paljon omien lasteni ja yleensä lasten kautta.
Lapset koettavat näyttää tunteensa.
Se on murtanut sisimmässäni jotakin.
Suomen nuoressa sukupolvessa on hyvin paljon rakkautta.
Neuvon ottamaan lapset ja vanhukset mukaan.
Tehkää jotakin yhdessä.
Syntyy ihmeellistä yhteyttä, tunteita ja parantumista.
Tunteet ja terveys ovat kaikki kaikessa.
On sanottu, ettei mikään ole vaikeampaa -
kuin todistaa älykkäille Nokian tai Mercedes Benzin insinööreille.
Se on kuitenkin mahdollista.
Haluan vielä kysyä, mikä raamatun- paikka sinulla on mielessäsi.
Lopuksi rukoilemme Suomen ja Saksan puolesta.
Kiitän Herraa suhteista.
Kiitos myös siitä, että tulit ohjelmaan.
Jumala kutsui ihmisiä Johannes Kastajan kautta ensirakkauteen.
Monet pitävät Johannes Kastajaa kovana profeettana, -
joka huusi, nuhteli ja tuomitsi.
En usko, että ilmapiiri oli sellainen.
Jos voisimme palata ajassa takaisin Jordanvirran ääreen, -
kuulisimme hellän vetoomuksen palata ensirakkauteen.
Luuk. 15:ssä Jeesus, Isä, näkee poikansa palaavan kotiin.
Isä juoksi poikaa vastaan ja syleili ja suukotteli tätä.
Hän antoi pojalle tunteen ennalleen asettamisesta.
Tämä on sanoma suomalaisille ja saksalaisille.
Jeesus sanoo, että Jumala syleilee, suukottelee ja koskettaa meitä.
Hän antaa uudet vaatteet. Hän antaa uuden tulevaisuuden.
Luuk. 15
Rukoillaan nopeasti. Kiitos, Herra Jeesus, -
yhteisestä ajasta saksalaisen veljeni kanssa.
Kiitos, että nimesi on Saksan ja Suomen yllä.
Tee ihmeitä. Kosketa luterilaista kirkkoa tavalla, -
joka Martti Lutherillakin oli sydämellään.
Vuodata Pyhä Henki ja hyvyytesi.
Muuta älyllinen mielemme.
Jeesus, puhu sydämillemme.
Siunaa tätä veljeä. Siunaa Saksaa ja koko Eurooppaa.
Jeesuksen nimessä. Annamme Sinulle kunnian. Aamen.
Kiitos. Nähdään ensi kerralla.
Suomennos: Marianne Tenetz